Ifølge TV2 Vejrcenter kan en storm være på vej i starten af næste uge.

En storm kan ramme Danmark på mandag, viser flere prognoser. Generelt set bliver den kommende periode præget af kraftig vind. Det er dog stadig usikkert, om det blæsende vejr bliver så kraftigt, at der bliver tale om en regulær efterårsstorm. Flere prognoser er dog enige om, at et lavtryk vil nå frem til De Britiske Øer i løbet af søndagen - og det er det lavtryk, der kan udvikle sig til et stormlavtryk, der vil ramme Danmark om mandagen.